पाएं अपने शहर की ताज़ा ख़बरें और फ्री ई-पेपरडाउनलोड करें
अब यात्रियाें और रेलवे कर्मचारियों के संक्रमित हाेने के बाद तुरंत ही उपचार मिल सकेगा। देशभर में काेराेना संक्रमिताें के लिए ऑक्सीजन की कमी काे देखते हुए उत्तर पश्चिम रेलवे ने चाराें डिविजन में चार ऑक्सीजन जेनरेशन प्लांट स्थापित करने का निर्णय लिया है।
चाराें डिविजन में प्लांट का निर्माण भी शुरू करा दिया गया है। उत्तर पश्चिम रेलवे के सीपीआरअाे शशि किरण के अनुसार उत्तर पश्चिम रेलवे पर अस्पतालों में ऑक्सीजन कि निर्बाध सप्लाई के लिए 4 ऑक्सीजन जेनरेशन प्लांट स्थापित करने का कार्य प्रगति पर है।
प्लांट स्थापित होने तक अस्पतालों में निजी फर्मों से करार के तहत ऑक्सीजन की आपूर्ति की जा सकेगी। जयपुर डिविजन में 58 डी टाइप, अजमेर में 34, जाेधपुर में 50 तथा बीकानेर में 50 डी टाइप ऑक्सीजन प्लांट स्थापित किया जा रहा है। एक सिलेंडर में 7.5 क्यूबिक ऑक्सीजन गैस हाेगी। जयपुर में प्लांट का निर्माण कार्य लगभग पूरा किया जा चुका है।
19 डाॅक्टर्स काे अनुबंध के तहत किया तैनात
रेलवे के चिकित्सा विभाग द्वारा उत्तर पश्चिम रेलवे में 19 चिकित्सकाें काे विशेष रूप से काेविड के संदर्भ में अनुबंध के तहत नियुक्त किया गया है। साथ ही विजिटिंग स्पेशलिस्ट के अनुबंध क तहत चार विशेषज्ञ डाक्टराें काे तैनात किया गया है।
यही नहीं 260 बेड्स को कोविड मरीजो के लिए डेडिकेटेड किया गया है, इनमें केन्द्रीय चिकित्सालय, जयपुर में 100, मंडल चिकित्सालय, अजमेर में 60, मंडल चिकित्सालय, जोधपुर में 50 एवं मंडल चिकित्सालय, बीकानेर में 50 बेड्स को आरक्षित किया गया है। आवश्यकता होने पर केन्द्रीय चिकित्सालय जयपुर में 50, जोधपुर में 50 एवं अजमेर में 15 बेड्स की अतिरिक्त व्यवस्था के लिए पूरी तैयारी कर ली गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn